2017թ-ի հոկտեմբերի 2-ին ԱՓՇԱՏԿ-ի գրասենյակում տեղի ունեցավ փախստականների որակավորումների անձնագրերի մեթոդաբանության անդրանիկ փորձարկումը: Փորձարկումն իրականացվեց նախապես մշակված մեթոդաբանության հիման վրա և անցկացվեց հայկական (ԱՓՇԱՏԿ) ու նորվեգական (NOKUT) ENIC-NARIC կենտրոնների ներկայացուցիչների կողմից: Փորձարկմանը հիմնականում մասնակցեցին սիրիահայ փախստականներ, որոնց կրթության ճանաչման համար կամ փաստաթղթերը իսպառ բացակայում էին, կամ էլ առկա էին մասամբ: Փորձարկման ավարտին չորս սիրիահայերից երկուսին տրվեց Որակավորման անձնագիր, քանի որ մյուսներին չհաջողվեց ներկայացնել բավարար հաստատում ստացած որակավորման վերաբերյալ: